b"\n_START_ARTICLE_\nEdmonton (London)\n_START_SECTION_\nHistorie\n_START_PARAGRAPH_\nDen romerske veien Ermine Street g\xc3\xa5r gjennom dagens Edmonton. Edmonton ble f\xc3\xb8rste gang dokumentert i  Domesday Book (1086) som Adelmentone. Stedsnavnet er avledet av en g\xc3\xa5rd tilh\xc3\xb8rende en angelsaksisk mann ved navn \xc4\x92adhelm og t\xc5\xabn, \xc2\xabg\xc3\xa5rd\xc2\xbb._NEWLINE_P\xc3\xa5 denne tiden var det den minste av hundredene (herred) i Middlesex, men besto uansett av Enfield, Tottenham og South Mimms. Skog dekket det meste av distriktet og griser\xc3\xb8kt var den fremste formen for landbruk._NEWLINE_Pymmes Park i Upper Edmonton var opprinnelig en privat eiendom, som p\xc3\xa5 slutten av 1500-tallet tilh\xc3\xb8rte den mektige Cecilslekten. I 1589 tilbrakte Robert Cecil, 1. jarl av Salisbury sin bryllupsnatt der. Eiendommen ble kj\xc3\xb8pt av distriktsforvaltningen og \xc3\xa5pnet som en offentlig park i 1906. Pymmes House ble totalskadet av brann under den andre verdenskrig, og ruinene er fjernet. _NEWLINE_I Church Street finner man sognekirken All Saints' Church og Lamb's Cottage, hjemmet til forfatterne Charles og Mary Lamb. _NEWLINE_Edmonton var hjemstedet til sir James Winter Lake, direkt\xc3\xb8ren for Hudson's Bay Company. Dette var \xc3\xa5rsaken til at en utpost i Canada ble oppkalt etter stedet. Den vokste og er n\xc3\xa5 provinshovedstad i Alberta."